CELEX: 62017CN0377
Language: el
Date: 2017-06-23 00:00:00
Title: Υπόθεση C-377/17: Προσφυγή της 23ης Ιουνίου 2017 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/13
            
         Προσφυγή της 23ης Ιουνίου 2017 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας
   (Υπόθεση C-377/17)
   (2017/C 269/19)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: W. Mölls, Ε. Τσερέπα-Lacombe, L Malferrari)
   
      Καθής: Ομοσπονδιακή Δημοκρατία της Γερμανίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Ομοσπονδιακή Δημοκρατία της Γερμανίας παρέβη τις υποχρεώσεις της από το άρθρο 15, παράγραφοι 1, 2, στοιχείο ζ', και 3, της οδηγίας 2006/123/ΕΚ και από το άρθρο 49 ΣΛΕΕ, καθόσον διατήρησε δεσμευτικώς καθοριζόμενες αμοιβές για τους αρχιτέκτονες και τους μηχανικούς σύμφωνα με τον HOAI·
            
         
               —
            
            
               να καταδικάσει την Ομοσπονδιακή Δημοκρατία της Γερμανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Ο γερμανικός Honorarordnung für Architekten und Ingenieure [κανονισμός για τις αμοιβές αρχιτεκτόνων και μηχανικών (HOAI)] περιέχει ένα σύστημα ελάχιστων και μέγιστων τιμών για τις υπηρεσίες της εν λόγω επαγγελματικής ομάδας. Το σύστημα αυτό δυσχεραίνει την εγκατάσταση των αρχιτεκτόνων και των μηχανικών οι οποίοι επιδιώκουν να ανταγωνιστούν τους καθιερωμένους παρόχους υπηρεσιών με προσφορές κείμενες εκτός του πλαισίου επιτρεπόμενων τιμών. Οι ως άνω πάροχοι υπηρεσιών εμποδίζονται να παράσχουν υπηρεσίες της ίδιας ποιότητας σε χαμηλότερες τιμές και υπηρεσίες υψηλότερης ποιότητας σε υψηλότερες τιμές.
   Τούτο συνιστά περιορισμό της ελευθερίας εγκαταστάσεως, τόσο υπό το πρίσμα του άρθρου 15, παράγραφοι 1, 2, στοιχείο ζ', και 3, της οδηγίας 2006/123/ΕΚ, όσο και υπό το πρίσμα του άρθρου 49 ΣΛΕΕ.
   Ο περιορισμός αυτός δεν μπορεί να δικαιολογηθεί και ιδίως δεν ευρίσκει δικαιολογητικό έρεισμα στο συμφέρον διαφυλάξεως της ποιότητας των υπηρεσιών, η οποία πράγματι ουδόλως τελεί σε άμεση σχέση με την τιμή.